Մադամ Սարդոստայն

«Մադամ Սարդոստայն» (անգլ.՝ Madame Web), սպասվող ամերիկյան սուպերհերոսային ֆիլմ, որի հիմքում ընկած է Marvel Comics-ի Մադամ Սարդոստայն կերպարը։ Ստեղծողներն են Columbia Pictures, Marvel Entertainment և Di Bonaventura Pictures ընկերությունները, իսկ տարածողը Sony Pictures Releasing-ն է։ Հանդիսանում է «Sony-ի Սարդ-Մարդու տիեզերքի» հինգերորդ ֆիլմը։ Ռեժիսորը Էս Ջեյ Քլարքսոնն է, իսկ սցենարիստները՝ Մեթ Սազաման և Բյորքս Շարփլեսը։ Գլխավոր դերն ստացել է Դակոտա Ջոնսոնը, ֆիլմում նաև դերակատարում ունեն Սիդնի Սուինին, Սելեստա Օ'Քոննորը, Իզաբելա Մոները, Թահար Ռահիմը, Էմմա Ռոբերթսը, Մայք Էփսը, Ադամ Սքոթը և Զաշա Մեմեթը։
2019 թվականի սեպտեմբերին Sony ընկերությունը ընդհանուր տիեզերքի համար սկսել է Մադամ Սարդոստայնի մասին ֆիլմի մշակումը, իսկ Շարփլեսը և Սազաման նշանակվել են որպես սցենարիստներ։ Քլարքսոնը նախագծին միացել է 2020 թվականի մայիսին, իսկ Ջոնսոնը լսումներն անցել է 2022 թվականի սկզբին, որին հաջորդել են մյուս ամիսներին հաջորդող լրացուցիչ լսումները։ Նկարահանումները սկսվել են 2022 թվականի հուլիսի կեսերին Բոստոնում և Մասաչուսեթսի ողջ տարածքում՝ մինչև սեպտեմբեր, այնուհետև նկարահանումները սկսվել են Նյու Յորքում և Մեքսիկայում, որոնք ավարտվել են հոկտեմբերի կեսն ընկած հատվածում։
ԱՄՆ-ում պրեմիերան նշանակված է 2024 թվականի փետրվարի 16-ին։


== Դերասանական կազմ ==
Դակոտա Ջոնսոն — Մադամ Սարդոստայն՝ պայծառատես, որի էքստրասենսոր ունակությունները թույլ են տալիս նրան տեսնել «սարդերի աշխարհը»։Բացի այդ անհայտ դերերով հանդես են գալու նաև Սիդնի Սուինին, Սելեստա Օ'Քոննորը, Իզաբելա Մոները, Թահար Ռահիմը, Էմմա Ռոբերթսը, Մայք Էփսը, Ադամ Սքոթը և Զաշա Մեմեթը։


== Արտադրություն ==


=== Մշակում ===
«Մորբիուս» (2022) ֆիլմի աշխատանքներից հետո, որը Sony-ի Սարդ-Մարդու տիեզերքի մեդիաֆրանշիզայի մաս է կազմում՝ Sony Pictures-ը 2019 թվականի սեպտեմբերին վարձել է Մեթ Սազամին և Բյորք Շարփլեսին որպես Մադամ Սարդոստայնի վերաբերյալ ֆիլմի սցենարիստներ։ Նախագծին հետևել է Sony-ի գործադիր փոխտնօրեն Փալաք Փաթելը։ Քերեմ Սանգան ավելի վաղ գրել էր ֆիլմի սևագիր սցենարը։ 2020 թվականի մայիսին Էս Ջեյ Քլարկսոնը Sony-ի կողմից վարձվել է Marvel-ի կանանց որպես կենտրոնական կերպար դիտարկող առաջին ֆիլմը մշակելու և բեմադրելու համար, որն ըստ տեղեկությունների եղել է «Մադամ Սարդոստայնը»։ Ստուդիան ցանկանում էր ներգրավել այնպիսի հայտնի դերասանուհիների ինչպիսիք են Շարլիզ Թերոնը կամ Էմի Ադամսը, այնուհետև վարձել նոր սցենարիստի՝ նրանցից մեկի մասնակցությամբ ֆիլմի հետագա մշակման համար։ Գլխավոր դերի համար մի քանի «առաջին մեծության աստղերի» հետ հանդիպելուց հետո՝ 2021 թվականի դեկտեմբերին և 2022 թվականի հունվարին Sony-ն նեղացրել է հավակնորդների ցուցակը։ Մինչև 2021 թվականի վերջը Դակոտա Ջոնսոնը դարձել է գլխավոր դերի համար առաջատար թեկնածու, իսկ փետրվարի սկզբին բանակցություններ են ընթացել Մադամ Սարդոստայնի կերպարի մարմնավորման համար։ Միևնույն ժամանակ հաստատվել է, որ «Մադամ Սարդոստայն» ֆիլմի ռեժիսորն է Քլարքսոնը։ Մարտ ամսին Սիդնի Սուինին սկսել է նկարահանվել Ջոնսոնի հետ։ Deadline Hollywood-ից Ջասթին Քերոլը նախագիծն անվանել է «Բժիշկ Սթրենջի Sony-ի տարբերակը»՝ ելնելով կոմիքսներում Մադամ Սարդոստայնի ունակություններից, սակայն նա նշել է, որ ֆիլմը կարող է շեղվել սկզբնաղբյուրից, քանի որ Մադամ Սարդոստայնը կոմիքսում Կասանդրա Ուեբ անունով տարեց կին է, որը միացված է կենսաապահովման համակարգին, ինչի արդյունքում նման է սարդոստայնի։ Քրոլը նշել է, որ դրա պատճառով ֆիլմը կարող է «վերածվել այլ բանի»։ Screen Rant-ից Գրանտ Հերմանսը ենթադրություն է հայտնել առ այն, որ արդյոք Ջոնսոնը մարմնավորում է Կասանդրա Ուեբին, թե ավելի երիտասարդ Ջուլիա Քարփենթերին։ Մեկ ամիս անց Sony-ն նշանակել է ֆիլմի թողարկման ամսաթիվը՝ 2023 թվականի հուլիսի 7-ը և հաստատել է, որ Ջոնսոնն ու Սուիննին ֆիլմում կատարելու են գլխավոր դերերը։ Di Bonaventura Pictures ընկերությունը համապրոդյուսերավորել է ֆիլմը Columbia Pictures-ի հետ, իսկ պրոդյուսերներն են Լորենցո դի Բոնավենտուրան, Էրիկ Հաուսեմը, Marvel Studios-ի տնօրեն Քևին Ֆայգին և Փալաք Փաթելին :


=== Նախաարտադրություն ===
2022 թվականի մայիսին Sony Pictures-ի գլխավոր տնօրեն և տնօրենների խորհրդի նախագահ Թոմ Ռոթմանը հայտարարել է, որ նկարահանումները սկսվելու են գարնանը, նաև այն, որ Սելեստա Օ'Քոննորը ֆիլմում ստացել է դեր, որը նկարագրվում է որպես գլխավոր հերոսուհու ծագման պատմություն։ Հունիսին դերասանական կազմին միացել են Իզաբելա Մոները, Թահար Ռահիմը և Էմմա Ռոբերթսը։ Gizmodo-ից Սաբինա Գեյվսը կարծում է, որ մնացած դերասանուհիները կարող են մարմնավորել առավել հայտնի կերպարների, ինչպես օրինակ՝ Spider-Verse կոմիքսների «Ջեսիկա Դրյուն / Սարդ-Կին» և «Գվեն Սթեյսին»։ Հաղորդվել է, որ ֆիլմը «ինչ-որ այլ բան է» հանդիսանում՝ Մադամ Սարդոստայնի կերպարի տակ։ Մինչ այդ, նկարահանումները պետք է սկսվեին 2022 թվականի հուլիսի կեսերին։ Սուինին ասել է, որ ինքը «նոր է պատրաստվում» սկսել նկարահանումները, իսկ Ջոնսոնը մարզվում է հուլիսի նկարահանումներից առաջ։ Նույն ամսին դերասանական կազմին միացել է Մայք Էփսը։


=== Նկարահանումներ ===
Նկարահանման ժամանակահատվածը սկսել է 2022 թվականի հուլիսի 11-ին՝ Բոստոնի ֆինանսական շրջանում և շարունակվել են մինչև հուլիսի 14-ը, որոնցում ներկայացված է 2000-ականների Նյու Յորքը։ Այդ ժամանակ դերասանական կազմին միացել է Ադամ Սքոթը, իսկ ֆիլմի թողարկման ամսաթիվը նշանակվել է 2023 թվականի հոկտեմբերի 6-ին։ Օգոստոսին դերասանական կազմին միացել է Զաշա Միմեթը։ Նկարահանումները անցկացվելու են նաև Մասաչուսեթսի հարավային ափերին, ներառյալ Հարավային Վեյմութի ռազմածովային կայանի նախկին անգարը։ Նկարահանումներն անցկացվել են «Քլեր» (Claire) անվան ներքո։ Մասաչուսեթսի նկարահնումները բոստոնյան մասի համար տևել են մոտ երեք ամիս՝ մինչ 2022 թվականի սեպտեմբերը։ Հետո ֆիլմը նկարահանվել է արդեն Նյու Յորքում և Մեքսիկայում, իսկ նկարահանումների ավարտը սպասվում է հոկտեմբերի 15-ին։


== Պրեմիերա ==
ԱՄՆ-ում ֆիլմի պրեմիերան նշանակված է 2024 թվականի փետրվարի 16-ին՝ IMAX ֆորմատով։ Սկզբնական ամսաթիվը նշանակված է եղել 2023 թվականի հուլիսի 7-ը, հետո տեղափոխել են նույն թվականի հոկտեմբերի 6-ը։


== Ծանոթագրություններ ==


== Արտաքին հղումներ ==
«Մադամ Սարդոստայն»(անգլ.) ֆիլմը Internet Movie Database կայքում